钦定古今图书集成/明伦汇编/人事典/第031卷 > 颜氏家训 > 《满庭芳》〈寿言之弟〉明·周用
## 钦定古今图书集成/明伦汇编/人事典/第031卷 > 颜氏家训 > 《满庭芳》〈寿言之弟〉明·周用

日丽瑶京，风和锦里，平安两字频传。别来明月，三十
六回圆。恰是禁烟时候，清溪上、华萼堂前。香雾醒，绯
桃翠柳，妆点艳阳天。年年，逢此日，轻罗初试，佳句
新编。有儿孙黄卷，家世青毡。待纪清朝盛事，耆英会、
满座名贤。且相约，百三十岁，再数甲辰年。